Download Our Mobile App
Download Font
नई दिल्ली: महाराष्ट्र की 288 और हरियाणा की 90 सीटों पर 15 सितंबर को हुए
महाराष्ट्र और हरियाणा बन सकती है BJP की सरकार
महाराष्ट्र और हरियाणा बन सकती है BJP की सरकार कुछ एक्जिट पोल्स की मानें तो पार्टी दोनों ही राज्यों में अपने बल पर बहुमत हासिल कर सरकार बना लेगी। महाराष्ट्र में भाजपा को 108-151 सीटें और हरियाणा में 33-52 सीटें मिलती बताई जा रही हैं। महाराष्ट्र में सरकार बनाने के लिए जहां 145 सीटों की जरूरत होगी वहीं हरियाणा के लिए आंकड़ा 46 सीटों का है। अगर ये अनुमान सही साबित हुए तो भाजपा महाराष्ट्र में 15 साल बाद और हरियाणा में 10 साल बाद सरकार बनाने में कामयाब होगी। एक्जिट पोल्स के मुताबिक, महाराष्ट्र में शिवसेना और हरियाणा में कांग्रेस दूसरी सबसे बड़ी पार्टी होगी।
क्या कहते हैं एक्जिट पोल्स? महाराष्ट्र का हाल 2014 के लोकसभा चुनाव और पिछले साल दिल्ली में हुए विधानसभा चुनाव का सबसे सटीक आंकड़ा पेश करने वाले टुडेज चाणक्य के एक्जिट पोल के मुताबिक, महाराष्ट्र में बीजेपी और उसके सहयोगियों को 151, शिवसेना को 71, कांग्रेस को 27 और एनसीपी को 28 सीटें मिलने का अनुमान जताया गया है। एबीपी न्यूज-नीलसन की मानें तो राज्य में भाजपा और सहयोगी पार्टियों को 144, शिवसेना को 77, कांग्रेस को 30, एनसीपी को 29 और महाराष्ट्र नवनिर्माण सेना को महज 3 सीटें मिल सकती हैं। टाइम्स नाउ-सी वोटर के सर्वे में भाजपा को 138, शिवसेना को 59, कांग्रेस को 41, एनसीपी को 30 और महाराष्ट्र नवनिर्माण सेना को 12 सीटें मिलने की बात कही गई है। इंडिया टुडे-सिसेरो के एग्जिट पोल के मुताबिक, भाजपा को 124, शिवसेना को 71, कांग्रेस को 35, एनसीपी को 29 और मनसे को 7 सीटें मिलने के आसार हैं। हरियाणा में भाजपा की सरकार टुडेज चाणक्य के एक्जिट पोल की मानें तो हरियाणा में पूर्ण बहुमत से भाजपा की सरकार बनेगी।
राज्य में पार्टी और उसके सहयोगियों को 52, इनेलो को 23 और कांग्रेस को 10 सीटें मिलेंगी। एबीपी न्यूज-नीलसन के एक्जिट पोल में हरियाणा में भाजपा को 54, इनेलो को 22 और कांग्रेस को 10 सीटें मिलने का अनुमान जताया गया है। टाइम्स नाउ-सी वोटर के सर्वे में भाजपा को 45, इनेलो को 23 और कांग्रेस को 15 सीटें मिलने की बात कही गई है। एक्सिस के एग्जिट पोल के मुताबिक, भाजपा को 33, इनेलो को 31 और कांग्रेस को 20 सीटें मिलने का अनुमान जताया गया है। (AMAR BHARTI)
eng_Latn hne_Deva awa_Deva awa_Deva awa_Deva awa_Deva hin_Deva